**สุภาษิตคำโคลง**

**พระพุทธเจ้าทรงเปิดโลก บันดาลให้เทวดา มนุษย์ และ**

**สัตว์นรกแลเห็นซึ่งกันและกัน**

 บุตรนี้ดีด้วยเพราะ บิดา

 หมอดีด้วยตำรา แม่นแท้

 ศิษย์ดีแต่ครูบา สำนัก

 สรรพสิ่งที่ดีแล้ เลิศด้วยความเพียร

 สรรพสิ่งอื่นอื่นนี้ ในโลก

 มีแต่ทุกข์กับโศก ตราบม้วย

 บมิยืนยักโยก กลายกลับ

 เป็น**นิยะตะ๑**ด้วย แต่ห้องนฤพาน

 สรรพรสหมดโลกนี้ ทั้งสาม

 ไปเปรียบธรรมวราม รสเร้า

 อิ่มทราบโลกมีความ ชมชื่น

 โดยธรรมอุทกเจ้า ทราบทั้งกัลป์ปา

 รู้ธรรมปิฎกมาก กว่าพัน

 บเทียมคนพาลัน หนึ่งได้

 พาลมากยิ่งอนันต์ หาปราชญ์ ยากฤา

 บัณฑิตหนึ่งเดียวได้ พระเจ้าสรรเสริญ

๑ นิยตะ หมายถึง เป็นที่ยอมรับ, ตระหนักแน่